Þriðjudaginn 21. janúar vorum við svo ljónheppin að fá Gunnar Helgason rithöfund og leikara í heimsókn . Verk Gunnars þekkja nemendur vel enda hafa bækur hans verið lesnar upp til agna af mörgum þeirra , það var því um nóg að ræða í heimsókn Gunnars . Við erum Gunnari afskaplega þakklát fyrir heimsóknina , spjallið , lesturinn og samveruna . Eftir spjall um bókmenntir og upplestur bauð Alla skólastjóri okkur öllum upp á ljúffenga kjötsúpu . Þessi heimsókn líður börnunum seint úr minni og við hlökkum öll til næstu bókar eftir þennan frábæra rithöfund . Nýtt ár er gengið í garð og það fer vel af stað . Því miður hefur veður verið slæmt en skólahald þó ekki fallið niður . Börnin una vel við sitt og verkefnin framundan eru mörg og spennandi . Gunnar Helgason rithöfundur mun heimsækja okkur í janúar og við stefnum að því að halda hér þorrablót fyrir börnin þegar þorrinn hefst . Nú er síðustu smiðju ársins að ljúka en í henni hafa nemendur skólans unnið að ólíkum verkefnum sem tengjast vetrinum og jólum . Nemendur yngri deildar skrifuðu vetrarsögur og bjuggu til „ vetur í kassa “ . Ýmis verkefni í aðdraganda jóla hafa einnig verið unnin ; eldri deild setti saman hljómsveit sem tróð upp á jólaskemmtuninni , í list - og verkgreinum var nóg um að vera en að jólasmiðjunni komu auk kennara þau Unnur Ágústa , Linda og Tryggvi . Eftir áramót hefst ný smiðja sem ber titilinn Eldsmiðja en eins og nafnið gefur til kynna munu nemendur vinna að fjölbreyttum verkefnum í tengslum við eldinn sem ætlunin er að kynnast frá ólíkum hliðum . Grunnskóli Drangsness verður settur miðvikudaginn 21. ágúst nk. en kennsla hefst skv. stundaskrá fimmtudaginn 22. ágúst . Grunnskóli Drangsness auglýsir eftir starfsmanni í 50% starf í Skólaseli frá og með 1. ágúst 2019 til 1. júní 2020 . Góðir skipulagshæfileikar , ábyrgð og stundvísi . Við hefjum næsta skólaár á sameiginlegum endurmenntunardegi skólanna á svæðinu en það er margt spennandi framundan í skólastarfinu . Hlutfallslega mestur lestur eftir skólastigum : Yngsta stig : Álftanesskóli Miðstig : Árskógarskóli , Dalvíkurbyggð Efsta stig : Þelamerkurskóli Yfir öll skólastig : Grunnskóli Drangsness Undanfarnar vikur hafa nemendur unnið að því að skrifa leikverk upp úr bókaflokki Magneu frá Kleifum um Sossu . Ferill Magneu hófst árið 1962 með útkomu skáldsögunnar Karlsen stýrimaður , fjöldi bóka fylgdi í kjölfarið og var Magnea þekktust fyrir skrif sín fyrir börn og ungmenni . Magnea lést árið 2015 en á næsta ári hefði hún orðið níræð . Verkið verður frumsýnt föstudaginn 12. apríl í samkomuhúsinu Baldri á Drangsnesi og hvetjum við Strandamenn og aðra áhugasama til þess að fjölmenna .